Πάνος Κυπαρίσσης

Ο Πάνος Κυπαρίσσης (1945) είναι Έλληνας ποιητής, σκηνοθέτης και εικαστικός.

Βιογραφικό  
Γεννήθηκε στην Οξυά Ιωαννίνων. Σπούδασε Μαθηματικά και Φιλολογία στο Πανεπιστήμιο της Αθήνας και Θέατρο στη Δραματική Σχολή του Θεάτρου Τέχνης – Κάρολος Κουν. Ηθοποιός και σκηνοθέτης στο θέατρο, στην τηλεόραση και στον κινηματογράφο. Εργάστηκε, καθηγητής Φιλολογίας και Μαθηματικών στη Μέση Εκπαίδευση για μια δεκαετία. Έπίσης, για μια οκταετία, ως καθηγητής Υποκριτικής στις δραματικές σχολές “Βεάκη”, “Νέο Ελληνικό Θέατρο - Γιώργου Αρμένη” και “Δήλος – Δήμητρα Χατούπη”.
Ως ηθοποιός στο θέατρο, έχει συμμετάσχει στις ακόλουθες παραστάσεις: Την περίοδο 1968-1971, στο Θέατρο Τέχνης «Κάρολος Κουν», Οιδίπους Τύραννος Σοφοκλή, σε σκηνοθεσία Κ. Κουν, Με το Ίδιο Μέτρο Ουίλιαμ Σαίξπηρ, σε σκηνοθεσία Κ. Κουν, Βόυτσεκ Μπύχνερ, σε σκηνοθεσία Κ. Κουν, Δράκος Εβγκένι Σβαρτς, σε σκηνοθεσία Γ. Λαζάνη. Στο Θέατρο της Οδού Κεφαλληνίας, στις παραστάσεις Η Δίκη των Έξι, διασκευή - σκηνοθεσία Γ. Μιχαηλίδη, 1975, Το Κρανίο Ν. Χικμέτ, σε σκηνοθεσία Πάνου Κυπαρίσση, 1977.
Στο Θέατρο Εντοπία Ντράκιουλα, διασκευή - σκηνοθεσία Απ. Δοξιάδη, 1978 και Μπίνγκο Ε. Μποντ, σε σκηνοθεσία Απ. Δοξιάδη, 1979.
Ως ηθοποιός στον κινηματογράφο έχει εμφανιστεί στις ταινίες Ερατώ Μ. Νεοκλέους, 1975, Διαδικασία Δημήτρης Θέος, 1976. Στην τηλεόραση, στο έργο Το Σπιτικό Μας Αλέξης Δαμιανός και σκηνοθεσία Γιώργος Μασσαλάς, 1980 και στις σειρές Ο Μεγάλος Ξεσηκωμός Γιώργος Σκαλενάκης, 1977, Έρωτας κι Επανάσταση Β. Ανδρεόπουλος, 1978.
Έχει πραγματοποιήσει ατομικές εκθέσεις γλυπτικής και ζωγραφικής στην γκαλερί “Έωθεν” (1989), στην αίθουσα τέχνης “ALBA” (1994), στην αίθουσα τέχνης του Ελληνογαλλικού Συνδέσμου (1998, 2005), στις αίθουσες της ΕΠ.Α.Σ.Κ.Τ (2004), στο Ιστορικό Αρχείο - Μουσείο Ύδρας (2005) και έχει συμμετάσχει σε διάφορες ομαδικές.
Γράφει ποίηση, δοκίμιο και μεταφράζει θεατρικά κείμενα. Έχει συνεργαστεί με τα περιοδικά: Η Λέξη, Πλανόδιον, Ποίηση, Τα Ποιητικά, Νέο Επίπεδο, Τεχνοπαίγνιον, Πόρφυρας, Οδός Πανός, Παραλλάξ, Αλφειός, Πάροδος, Ελλέβορος, Σχεδία, Οροπέδιον, Ακτή κ.α.
Κείμενά του έχουν μεταφραστεί στα Αγγλικά, Γαλλικά, Ιταλικά, Γερμανικά, Ισπανικά, Βουλγαρικά και Τσεχικά.
Το 2014 βραβεύτηκε με το Κρατικό Βραβείο Ποίησης 2014. 

 Εργογραφία 
 Ποίηση 
 Ο Καπνοπόλεμος, ποιήματα, 1977
 Το σοφό σαλιγκάρι, Συμείον 1980
 Σημειώσεις ενός τηλεγραφητή, Σπηλιώτης 1986
 Η άλλη φωτογραφία, Ρόπτρον 1990
 Νησί δίχως φύλλα, Λωτός 1992
 Φόδρες της νύχτας, Καστανιώτης 1996
 Τα χειρόγραφα της βροχής, Καστανιώτης 2003
 Το χώμα που μένει, Καστανιώτης 2007
 Μαύρο βαμβάκι, Μελάνι 2009
 Φως ορυχείου, Μελάνι 2011
 Τα Τιμαλφή, Μελάνι 2013

 Συμμετοχή σε Ανθολογίες Ποίησης 
 Γενιά του ’70 (Γ. Παναγιώτου, Σίσυφος, 1979), 
 Ανθολογία Νεοελληνικής Ποίησης (Σ. Κοκκίνης, Εστία, 1984), 
 Σύγχρονη Ελληνική Λογοτεχνία (Μ. Μερακλής, Πατάκης, 1986), 
 Γενεαλογικά (Αλ. Ζήρας, Ρόπτρο, 1989), 
 Λύρα Ελληνική (Β. Βασιλικός, Πλειάς, 1993), 
 Εκδρομή στην Άλλη Γλώσσα (Γ. Μαρκόπουλος, Νεφέλη, 1994), 
 Ανθολογία Θαλασσινής Ποιήσεως (Δ. Γιακουμάκης, Αθήνα, 1996), 
 Τα Ωραιότερα Ποιήματα για τη Μάνα (Θ. Νιάρχος, Καστανιώτης, 1997), 
 Γενιά του ’70 (Αλ. Ζήρας & Δ. Αλεξίου, Όμβρος, 2001), 
 Αρχαία Πατρίδα των Ποιημάτων (Ηλ. Γκρης, Μεταίχμιο, 2004), 
 Λεξικό Νεοελληνικής Λογοτεχνίας (Πατάκης, 2007), 
 Ελληνική Ποίηση του 20ου Αιώνα (Ευρ. Γαραντούδης, Μεταίχμιο, 2008), 
 Ανθολογία Ελληνικής Ποίησης (Κ. Παπαγεωργίου & Β. Χατζηβασιλείου, Κότινος, 2013)

 Μελέτες - Δοκίμια - Μεταφράσεις 
 Βάκχες Ευριπίδη (εισαγωγή – μετάφραση), Λωτός 1991
 Βεάκης: για την ιθαγένεια στην υποκριτική (μελέτη), Ρόπτρον 1991
 Ματωμένος Γάμος, Φεδερίκο Γκαρθία Λόρκα (μετάφραση), Κέδρος 1998
 Πλούτος Αριστοφάνη (μετάφραση – διασκευή για νέους), Όμβρος 2001
 Γέρμα Φεδερίκο Γκαρθία Λόρκα (μετάφραση), Κέδρος 2008
 Πλούτος Αριστοφάνη (εισαγωγή – μετάφραση – σχόλια), Γαβριηλίδης 2012
 Κεκλεισμένων των Θυρών Ζαν Πωλ Σαρτρ (εισαγωγή – μετάφραση), Γαβριηλίδης 2014
 Το Σπίτι της Μπερνάρντα Άλμπα Φεδερίκο Γκαρθία Λόρκα (μετάφραση), Κέδρος 2014

 Συμετοχή σε συλλογικά έργα 
 Κίτρινο και μαύρο, ΠεριΤεχνών, 2010 
 Η πόλις άδουσα, Νομαρχιακή Αυτοδιοίκηση Ιωαννίνων, 2002 
 Λίθινη εποχή, Ίδμων, 1999 
 7 Ποιητές, Καστανιώτης 1975

 Φιλμογραφία 
 Ταινίες 
 Έωθεν, 1983
 Το τραγούδι του τρένου, 1989
 Η θητεία της άνοιξης, 2010

 Ντοκυμαντέρ 
 Οι καπνεργάτες τότε...,1987
 Νικηφόρος Μανδηλαράς,, 1996
 Ιωάννης Γρυπάρης,, 1996
 Δημήτρης Χατζής, 1997
 Λογοτεχνία της Αντίστασης Α΄, 1997
 Λογοτεχνία της Αντίστασης Β΄, 1997
 Αρχαία Μεσσήνη, 1997
 Λαύρειον, θησαυρός χθονός, 1997
 Ο Σολωμός των Ελλήνων, 1998
 Ρήγας Βελεστινλής, 1999
 Το στεφάνι των βουνών, 2006
 Το γαλάζιο των λιμνών, 2006
 Κατεβαίνοντας στις ακτές, 2006
 Τζουμέρκα, 2006
 Ζαγόρι, 2006
 Γιάννενα του στοχασμού και των θρύλων, 2013
 Ο Βυζαντινός Καβάφης, Ευρωπαϊκό Πολιτιστικό Κέντρο Δελφών, 2013. 

 Θεατρικές σκηνοθεσίες  Το Κρανίο (Ναζίμ Χικμέτ, 1977), Οιδίπους Τύραννος (Σοφοκλής, 1979), 
Ευτυχισμένος Πρίγκιπας (Όσκαρ Γουάιλντ, 1982), 
Ματωμένος Γάμος (Φεντερίκο Γκαρθία Λόρκα, 1994), 
Ρίτσος–Σοφοκλής, 
Ισμήνη–Αντιγόνη (2012), 
Κεκλεισμένων των Θυρών (Ζαν-Πωλ Σαρτρ, 2014)

Νεοέλληνες λογοτέχνες
Νεοέλληνες ποιητές
Έλληνες σκηνοθέτες
Έλληνες άνδρες ηθοποιοί κινηματογράφου